text: Continua el setge contra el militar expulsat de l'exèrcit per revelar-hi la corrupció - CATDAVANT - Societat
  Continua el setge contra el militar expulsat de l'exèrcit per revelar-hi la corrupció Luis Gonzalo Segura és denunciat per un coronel d'ultradreta que treballa a la intel·ligència militar
  22 de setembre de 2021 | Societat | 0 comments
  Luis Gonzalo Segura, que va ser expulsat de l'exèrcit per denunciar-hi la corrupció i tot tipus d'abusos –documentats en diversos llibres–, ha alertat que un coronel d'ultradreta que treballa en l'àmbit de la intel·ligència militar l'ha denunciat.
  L'exmilitar explica que es tracta d'un càrrec de confiança molt proper a la ministra de Defensa Margarita Robles i, endemés, lidera l'associació militar ultra Viejos Tercios. La denúncia arriba dues setmanes després que se n'arxivés una altra de Robles contra Segura.
  Atenent Segura, aquest coronel va ser acusat de pressionar el pilot que va morir en un F-18 l'octubre de 2017, així com per haver recaptat diners per denunciar els qui havien revelat a un diari la presència de neonazis a l'exèrcit.
  "És la cinquena denúncia que rebo i, segurament, acabarà igual que les anteriors. Però no importa, Espanya és un estat repressor que empra totes les eines que té per atemorir i emmordassar", va dir a Twitter l'exmilitar.